Σύκα και σταφύλια με ξινοτύρι και λούζα
Τα αγαπημένα φρούτα του καλοκαιριού, όπως τα σταφύλια και τα σύκα, γίνονται σαλάτα και εμπλουτίζονται με δροσερό τυρί και λούζα για ένα πλούσιο αλλά ελαφρύ γεύμα.
350 γρ. σταφύλι χωρίς κουκούτσι , 8 σύκα, καθαρισμένα και κομμένα το καθένα σε 4 κομμάτια, 80 γρ. ξινοτύρι, θρυμματισμένο (ή μυζήθρα ή ανεβατό ή κατίκι ή άλλο μαλακό τυρί της αρεσκείας μας), 80 γρ. λούζα, σε λεπτές φέτες (ή απάκι ή άλλο αλλαντικό της αρεσκείας μας), 1 κουτ. σούπας σουσάμι , 2 κουτ. γλυκού μέλι θυμαρίσιο
Για να ετοιμάσουμε τη σαλάτα με τα σύκα, τα σταφύλια, το ξινοτύρι και τη λούζα, πρώτα σε ένα βαθύ μπολ ή σε μια πιατέλα ανακατεύουμε το σταφύλι με τα σύκα.Σκορπίζουμε το ξινοτύρι και τη λούζα και πασπαλίζουμε με το σουσάμι.Περιχύνουμε με το μέλι και σερβίρουμε.Συνοδεύουμε με φέτες χωριάτικου ψωμιού.
Σταφύλι,Σύκο,Τυρί